Sir Michael Caine (90): – Nå går jeg av med pensjon
– Jeg har sagt flere ganger at jeg skal pensjonere meg, men denne gangen er det alvor. Det sier den 90 år gamle skuespilleren Sir Michael Caine til BBC Radio 4’s «Best of Today» podkast. CNN omtalte også denne saken lørdag. Dermed setter han punktum for en lang karriere med filmen «The Great Escaper». En karriere som strekker seg over nesten åtte tiår. I løpet av denne tiden har han spilt i mer enn 160 filmer. – Jeg spiller hovedrollen i «The Great Escaper» og jeg har fått fantastiske kritikker. De rollene jeg kan få heretter er bare som gamle menn. Med den fantastiske mottagelsen jeg har fått for denne filmen, ser jeg ingen mulighet til å gjøre det bedre enn det. – Grusomt hjerteskjærende. Slik beskriver engelske The Guardian Michael Caines innsats i filmen. Men selv om Caine får gjennomgående gode kritikker i engelske medier er ikke anmelderne udelt positive til selve filmen.  En film som har sitt utgangspunkt i andre verdenskrig – og markeringen av D-dagen. Caines rollefigur ikke var blant de som ble invitert til å denne markeringen. Han legger da ut på sin egen reise.  – Det var en stor opplevelse for meg å lage denne filmen – og jeg tenker at det er et godt tidspunkt å gi seg på nå, sier Caine i intervjuet med BBC. – Michael Caine har en karisma og en tilstedeværelse som gjør hans innsats i «The Great Escaper» til noe helt spesielt, sier filmens regissør Oliver Parker til BBC. Caine startet sin skuespillerkarriere på scenen tidlig på 1950-tallet, før han hadde sin filmdebut i 1956. Deretter har han spilt «alt» fra hemmelige agenter, spioner, playboys, eventyrere, lærere til kyniske drapsmenn.
Den 90 år gamle skuespilleren Sir Michael Caine har bestemt seg for at han nå virkelig skal gå av med pensjon. Caines karriere spenner over nesten åtte tiår og mer enn 160 filmer. Caine startet sin karriere på teaterscenen tidlig på 1950-tallet og hadde sin filmdebut i 1956.